**6. srečanje: Postajam bližnji**

**Priprava kateheta:**

Pomembni krščanski vrednoti sta solidarnost in sočutje, saj lahko z njima oblikujemo »skupni blagor«, ki posameznikom omogoča doseganje *»svoje popolnosti«.* Spoštovanje drugega, enakost med ljudmi, enako dostojanstvo, solidarnost … vse to so vrednote, ki naj bi jih (krščanski) človek živel, pa vendar ni vedno tako. Čas, v katerem živimo, nas prehitro pelje mimo vsega naštetega, s tem pa pozabljamo na drugega kot nekoga, ki je kljub razlikam del Božjega načrta. Z vsebino srečanja želimo odraslim približati, kaj zares pomeni *»izkazati usmiljenje«* ter *»iti in delati prav tako«.*

***Cilji:***

***Spoznavni:*** Odrasel spozna, kako krščanska Cerkev opozarja na solidarnost in sočutje.

***Doživljajski:*** Ob pogledu vase odrasel začuti, kaj zanj pomeni biti solidaren ter kdaj ga prevzame občutje sočutja.

***Dejavnostni:*** Odrasel konkretno in vidno deluje v duhu solidarnosti in sočutja.

**Odlomek:**

Lk 10,25–37

**Katekizem katoliške Cerkve:**

tč. 1905–1912, tč. 1929–1948, tč. 2437–2448

**Pridite in poglejte (PIP):**

tč.: 86–92

**Metoda dela:**

* osebno delo,
* delo v dvojicah,
* skupinsko delo,
* pogovor,
* frontalna metoda.

**Pripomočki:**

* listi z molitvijo za začetek in konec (lahko preko Power Point predstavitve),
* pisala,
* A4 listi z napisi,
* Sveto pismo.

**Ureditev prostora:**

Katehet pripravi prostor s stoli v krogu, na sredini pripravi 4 A4 liste, na katerih so večji napisi: SPREJETI, ZAŠČITITI, POSPEŠEVATI, INTEGRIRATI.

**Predviden čas srečanja:** 60–70 min

**POTEK SREČANJA**

**Uvodna molitev**

*Veselite se v Gospodu zmeraj; ponavljam vam, veselite se. Vaša dobrota bodi znana vsem ljudem. Gospod je blizu. Nič ne skrbite, ampak ob vsaki priložnosti izražajte svoje želje Bogu z molitvijo in prošnjo, z zahvaljevanjem. In Božji mir, ki presega vsak um, bo varoval vaša srca in vaše misli v Kristusu Jezusu.*

*Sicer pa, bratje, vse, kar je resnično, kar je vzvišeno, kar je pravično, kar je čisto, kar je ljubeznivo, kar je častno, kar je količkaj krepostno in hvalevredno, vse to imejte v mislih. Kar ste se od mene naučili, prejeli, slišali in videli, to delajte. In Bog miru bo z vami. (Flp 4,4–9)*

**Vstopno mesto**

Katehet pozdravi prisotne in jih povabi, da za začetek skupaj preberejo molitev, ki jo prejmejo na listih.

Po molitvi jih povabi, da še enkrat preberejo drugi stavek, hkrati se ozrejo na štiri glagole, ki so zapisani na listih pred njimi. Povabi prisotne, da v »možganski nevihti« poiščejo čim več povezav med stavkom »*Vaša dobrota bodi znana vsem ljudem.«* in glagoli ter k vsakemu to zapišejo.

Ko preberejo vse zapisano ter katehet slišano poveže s tem, kar je zapisal papež Frančišek. Katehet pove, da so ti glagoli tisti, ki jih je izbral v Poslanici za svetovni dan migrantov in beguncev 2018 (Priloga 1).

**Oznanilo**

Katehet pogovor naveže na to, da Katoliška cerkev poudarja pomen solidarnosti, sočutja, enakosti – biti usmiljen do drugega (PIP – Priloga 2). Povabi, da prisluhnejo odlomku iz SP Lk 10, 25–37.

* *Kako opazijo stisko drugega?* Pustimo jim nekaj minut, da se s partnerjem pogovorijo, kako drug pri drugem opazijo stisko.
* Samarijan, za katerega vemo, da ni prakticiral »prave vere« je videl ubogega in mu pomagal. Na drugi strani duhovnik in levit, ki prakticirata »pravo vero« » ne vidita« ubogega. Odlomek človeka nagovarja, da je tukaj pomemben **drugi** in ne jaz.
* Zapoved *»Ljubi svojega bližnjega …«; pogovor o tem, kdo je moj bližnji. Kako vem, da je nekdo moj bližnji in da opazim njegovo stisko?* Ne moremo narediti tabele je/ni moj bližnji, kajti od mene je odvisno ali postanem nekomu bližnji ali ne.
* Njihovo razmišljanje katehet spodbudi z vprašanjem: *Ali je vaša vera rodovitna? Rodi dobra dela ali sem kot levit, ki gre mimo?*
* Kaj bi izbrali kot simbol teh vrednot? *Lahko roko (ki jo ponudiš tistemu, ki je v stiski).* Katehet naveže tematiko na sodobnost, ko se srečujemo z migranti in begunci, ki so potrebni pomoči, ki lahko postanejo *bližnji*.
* *Vsak naj razmisli, kako lahko konkretno »gre in dela tako«* (v ožjem in širšem okolju).

**Zaključek**

Katehet na koncu še enkrat spregovori o papeževi Poslanici ter jo v nekaj stavkih predstavi ter poveže s temeljnim sporočilom evangeljskega odlomka, ki so ga prebrali pri oznanilu. Poudari pomen osebne odločitve in svobode pri tem, da se odločim ali *bom bližnji nekomu ali ne*.

*Gospod,*

*nauči me velikodušnosti,*

*da bom dajal brez preračunljivosti,*

*da bom vračal dobro za hudo,*

*da bom služil, ne da bi pričakoval povračilo,*

*da se bom približal človeku, ki mi ni všeč,*

*da bom delal dobro tistemu, ki mi ne more povrniti,*

*da bom vedno ljubil zastonj,*

*da pri delu ne bom mislil na počitek. In ker nimam ničesar, razen da se dajem,*

*daj, da se bom vedno bolj razdejal vsem,*

*ki me potrebujejo,*

*in bom pričakoval plačilo samo od tebe.*

*Ali bolje: pričakoval bom,*

*da boš ti sam moje plačilo. Amen.*

*(Larranaga, 1995)*

**Vprašanja za katehetovo refleksijo**

1. Kakšna so bila moja pričakovanja pred srečanjem?

2. Kaj mi je uspelo?

3. Kje vidim pomanjkljivosti?

4. Na kaj moram biti pozoren ob pripravi naslednjega srečanja za to skupino?

5. Na kaj moram biti pozoren ob pripravi naslednjega srečanja z obravnavano vsebin?

**VIRI:**

Katoliška Cerkev. 2017. Dogodki. 29. avgust. <http://katoliska-cerkev.si/poslanica-papeza-franciska-za-104-svetovni-dan-migrantov-in-beguncev-2018> (pridobljeno 30. avgust 2017).

Larranaga, Ignacio. 1995. *Srečanje*. Ljubljana: Slovenska kapucinska provinca.

*Pridite in poglejte:Slovenski pastoralni načrt:krovni dokument.* 2012. Ljubljana: Celjska Mohorjeva družba.

Vodičar, Janez. 2006. *Vzgoja za solidarnost.* Bogoslovni vestnik 66:529-545.

**PRILOGA 1**

**Poslanica papeža Frančiška za 104. svetovni dan migrantov in beguncev 2018**
(14. januar 2018)

Dragi bratje in sestre, »Tujec, ki biva med vami, vam bo kakor domačin, kakor eden izmed vas. Ljubil ga boš kakor samega sebe, kajti tujci ste bili v egiptovski deželi. Jaz sem Gospod, vaš Bog.« (3 Mz 19,34)

V prvih letih pontifikata sem vedno znova izrazil svojo posebno skrb glede žalostne situacije mnogih migrantov in beguncev, ki bežijo pred vojnami, preganjanji, naravnimi nesrečami in revščino. Nedvomno gre za »znamenje časov«, katerega sem si prizadeval razumeti, v prošnji za luč Svetega Duha, vse od mojega obiska na Lampedusi 8. julija 2013. Z ustanovitvijo novega Dikasterija za služenje celostnemu človeškemu razvoju sem želel, da bi poseben oddelek, ki je začasno (ad tempus) neposredno pod mojim vodstvom, izrazil skrb Cerkve za migrante, za tiste, ki so morali zapustiti svoje domove, begunce ter žrtve trgovine z ljudmi.

Vsak tujec, ki trka na naša vrata, je priložnost za srečanje z Jezusom Kristusom, ki se poistoveti s sprejetim ali zavrnjenim tujcem vsake dobe (prim. Mt 25, 35.43). Gospod materinski ljubezni Cerkve zaupa vsako človeško bitje, ki je primorano zapustiti lastno državo v iskanju boljše prihodnosti.[[1]](http://sl.radiovaticana.va/news/2017/08/21/%C2%BBsprejeti%2C_za%C5%A1%C4%8Dititi%2C_pospe%C5%A1evati_ter_integrirati_migrante_in_begunce%C2%AB/1331925%22%20%5Cl%20%22_ftn1%22%20%5Co%20%22)Tovrstna skrb se mora konkretno izraziti v vseh stopnjah migrantske izkušnje: od odhoda na pot do prihoda ob povratku. Gre za veliko odgovornost, ki jo namerava Cerkev deliti z vsemi verniki ter moškimi in ženskami dobre volje, ki so poklicani na številne izzive, ki jih postavljajo sodobne migracije, odgovoriti z velikodušnostjo, prizadevnostjo, modrostjo in daljnosežnostjo, vsak glede na lastne možnosti.

V zvezi s tem želim ponovno poudariti, da »bi lahko naš skupni odgovor izoblikovali okoli štirih glagolov, ki so utemeljeni na načelih Cerkvenega nauka: sprejeti, zaščititi, pospeševati in integrirati.«[[2]](http://sl.radiovaticana.va/news/2017/08/21/%C2%BBsprejeti%2C_za%C5%A1%C4%8Dititi%2C_pospe%C5%A1evati_ter_integrirati_migrante_in_begunce%C2%AB/1331925%22%20%5Cl%20%22_ftn2%22%20%5Co%20%22)

***Sprejeti***
Glede na trenutno situacijo, sprejeti pomeni predvsem ponuditi migrantom in beguncem večje možnosti za varen in zakonit vstop v ciljne države. V tem smislu je zaželeno konkretno prizadevanje, da bi razvili in poenostavili podeljevanje humanitarnih vizumov ter ponovno združevanje družin. Hkrati si želim, da bi več držav sprejelo programe zasebnega in skupnostnega pokroviteljstva ter odprlo humanitarne koridorje za najbolj ranljive begunce. Poleg tega bi bilo primerno predvideti posebne začasne vizume za osebe, ki bežijo zaradi spopadov v sosednjih državah. Skupinski in samovoljni izgoni migrantov in beguncev niso primerna rešitev, še posebno kadar so izvršene proti državam, ki ne morejo zagotoviti spoštovanja dostojanstva in temeljnih pravic.[[3]](http://sl.radiovaticana.va/news/2017/08/21/%C2%BBsprejeti%2C_za%C5%A1%C4%8Dititi%2C_pospe%C5%A1evati_ter_integrirati_migrante_in_begunce%C2%AB/1331925%22%20%5Cl%20%22_ftn3%22%20%5Co%20%22) Ponovno poudarjam, da je pomembno migrantom in beguncem nuditi primerno in spodobno prvo nastanitev. »Zdi se, da programi za sprejem, ki že delujejo na različnih krajih, omogočajo osebno srečanje, dopuščajo kvalitetnejše usluge in zagotavljajo več uspeha«.[[4]](http://sl.radiovaticana.va/news/2017/08/21/%C2%BBsprejeti%2C_za%C5%A1%C4%8Dititi%2C_pospe%C5%A1evati_ter_integrirati_migrante_in_begunce%C2%AB/1331925%22%20%5Cl%20%22_ftn4%22%20%5Co%20%22) Načelo o središčnosti človeške osebe, ki ga je odločno zagovarjal moj ljubljeni predhodnik Benedikt XVI.[[5]](http://sl.radiovaticana.va/news/2017/08/21/%C2%BBsprejeti%2C_za%C5%A1%C4%8Dititi%2C_pospe%C5%A1evati_ter_integrirati_migrante_in_begunce%C2%AB/1331925%22%20%5Cl%20%22_ftn5%22%20%5Co%20%22), nas zavezuje, da dajemo osebni varnosti vedno prednost pred državno. Posledično je potrebno ustrezno formirati osebje, ki izvaja mejni nadzor. Pogoji migrantov, prosilcev za azil in beguncev predpostavljajo, da so jim zagotovljeni osebna varnost ter dostop do osnovnih storitev. V imenu osnovnega dostojanstva vsake osebe si je potrebno v primeru tistih, ki vstopijo na narodno področje brez dovoljenja, prizadevati dajati prednost rešitvam, ki so alternativne zaporu.[[6]](http://sl.radiovaticana.va/news/2017/08/21/%C2%BBsprejeti%2C_za%C5%A1%C4%8Dititi%2C_pospe%C5%A1evati_ter_integrirati_migrante_in_begunce%C2%AB/1331925%22%20%5Cl%20%22_ftn6%22%20%5Co%20%22)

***Zaščititi***
Drugi glagol, zaščititi, je povezan z vrsto dejanj, ki se nanašajo na varovanje pravic in dostojanstva migrantov in beguncev, ne glede na njihov migrantski položaj.[[7]](http://sl.radiovaticana.va/news/2017/08/21/%C2%BBsprejeti%2C_za%C5%A1%C4%8Dititi%2C_pospe%C5%A1evati_ter_integrirati_migrante_in_begunce%C2%AB/1331925%22%20%5Cl%20%22_ftn7%22%20%5Co%20%22) Tovrstna zaščita se začenja v domovini in temelji na zagotavljanju gotovih in preverjenih informacij že pred odhodom ter obvarovanju pred nezakonitim novačenjem.[[8]](http://sl.radiovaticana.va/news/2017/08/21/%C2%BBsprejeti%2C_za%C5%A1%C4%8Dititi%2C_pospe%C5%A1evati_ter_integrirati_migrante_in_begunce%C2%AB/1331925%22%20%5Cl%20%22_ftn8%22%20%5Co%20%22) Zaščita naj bi se nadaljevala, kolikor je to mogoče, v deželi imigracije, z zagotavljanjem primerne konzularne pomoči migrantom; s pravico, da imajo vedno s seboj osebne dokumente; enakopravnim dostopom do pravice, z možnostjo odprtja osebnega bančnega računa ter zagotovilom minimalne življenjske osnove. V kolikor so primerno prepoznane in ovrednotene sposobnosti ter usposobljenosti migrantov, prosilcev za azil in beguncev predstavljajo pravi vir za skupnosti, ki jih sprejmejo.[[9]](http://sl.radiovaticana.va/news/2017/08/21/%C2%BBsprejeti%2C_za%C5%A1%C4%8Dititi%2C_pospe%C5%A1evati_ter_integrirati_migrante_in_begunce%C2%AB/1331925%22%20%5Cl%20%22_ftn9%22%20%5Co%20%22) Zato upam, da jim bodo iz spoštovanja do njihovega dostojanstva omogočeni: svoboda gibanja v državi sprejema, možnost dela ter dostop do telekomunikacijskih sredstev. Za tiste, ki se odločijo, da se vrnejo v domovino, izpostavljam možnost za razvoj programov delovne in družbene reintegracije. Mednarodna konvencija o otrokovih pravicah nudi vsesplošno pravno osnovo za zaščito mladoletnih migrantov. Glede njih se je potrebno izogniti vsakršni obliki pripora, povezanega z njihovim migrantskim položajem, medtem ko je potrebno zagotoviti reden dostop do osnovnega izobraževanja. Prav tako je potrebno zagotoviti redno stalno bivanje ob dopolnjeni polnoletnosti ter možnost nadaljevanja šolanja. Za tiste mladoletnike, ki so brez spremstva ali so ločeni od svoje družine, je pomembno zagotoviti programe začasnega varstva ali skrbništva.[[10]](http://sl.radiovaticana.va/news/2017/08/21/%C2%BBsprejeti%2C_za%C5%A1%C4%8Dititi%2C_pospe%C5%A1evati_ter_integrirati_migrante_in_begunce%C2%AB/1331925%22%20%5Cl%20%22_ftn10%22%20%5Co%20%22) V spoštovanju splošne pravice do državljanstva se le-ta prizna in ustrezno potrdi vsem otrokom ob rojstvu. Brezdomovinskosti, v kateri se včasih znajdejo migranti in begunci, se je z lahkoto moč izogniti z »zakonodajo o državljanstvu, ki je v skladu s temeljnimi načeli mednarodnega prava.«[[11]](http://sl.radiovaticana.va/news/2017/08/21/%C2%BBsprejeti%2C_za%C5%A1%C4%8Dititi%2C_pospe%C5%A1evati_ter_integrirati_migrante_in_begunce%C2%AB/1331925%22%20%5Cl%20%22_ftn11%22%20%5Co%20%22) Migrantski status ne bi smel omejevati dostopa do javnega zdravstva in pokojninskih sistemov, kot tudi do prenosa njihovih prispevkov v primeru vrnitve v domovino.

***Pospeševati***Pospeševati pomeni predvsem prizadevati si, da bi mogli imeti vsi migranti in begunci, kot tudi skupnosti, ki jih sprejmejo, pogoje, da bi se mogli uresničiti kot osebe v vseh razsežnostih, ki tvorijo človeškost, kot jo je želel Stvarnik.[[12]](http://sl.radiovaticana.va/news/2017/08/21/%C2%BBsprejeti%2C_za%C5%A1%C4%8Dititi%2C_pospe%C5%A1evati_ter_integrirati_migrante_in_begunce%C2%AB/1331925%22%20%5Cl%20%22_ftn12%22%20%5Co%20%22) Med njimi je potrebno priznati pravo vrednost verski razsežnosti, zagotavljajoč vsem tujcem, prisotnim na ozemlju, svobodo veroizpovedi in verske prakse. Mnogi migranti in begunci imajo poklicno usposobljenost, ki jo je potrebno ovrednotiti z ustreznim potrdilom. Glede na to, da »je človeško delo po naravi določeno za to, da ljudi povezuje,«[[13]](http://sl.radiovaticana.va/news/2017/08/21/%C2%BBsprejeti%2C_za%C5%A1%C4%8Dititi%2C_pospe%C5%A1evati_ter_integrirati_migrante_in_begunce%C2%AB/1331925%22%20%5Cl%20%22_ftn13%22%20%5Co%20%22) spodbujam k prizadevanju, da bi pospeševali družbeno-delovno vključevanje migrantov in beguncev, zagotavljajoč vsem – vključno s prosilci za azil – možnost dela, izobraževanje na področju jezikov in aktivnega državljanstva ter ustrezne informacije v njihovih izvirnih jezikih. V primeru mladoletnih migrantov mora biti vključevanje v delovne dejavnosti urejeno na način, da se preprečijo zlorabe in nevarnosti v njihovi  normalni rasti. Leta 2006 je Benedikt XVI. poudarjal, naj bo v migracijskem kontekstu družina »kraj in vir kulture življenja ter dejavnik združevanja vrednot.«[[14]](http://sl.radiovaticana.va/news/2017/08/21/%C2%BBsprejeti%2C_za%C5%A1%C4%8Dititi%2C_pospe%C5%A1evati_ter_integrirati_migrante_in_begunce%C2%AB/1331925%22%20%5Cl%20%22_ftn14%22%20%5Co%20%22) Vedno je potrebno pospeševati njeno celovitost, spodbujajoč ponovno družinsko združitev – vključno s starimi starši, brati in sestrami ter vnuki – , ne da bi jo kadarkoli podredili ekonomskim zmožnostim. Za migrante, prosilce za azil in begunce s posebnimi potrebami je potrebno zagotoviti večjo pozornost in podporo. Kljub temu, da so hvalevredna dosedanja prizadevanja mnogih držav na področju mednarodnega sodelovanja in humanitarne pomoči, upam, da se bodo v nudenju tovrstnih pomoči upoštevale potrebe (npr. zdravniška in socialna oskrba ter izobraževanje) držav v razvoju, ki sprejemajo ogromne tokove beguncev in migrantov ter ravno tako, da bi med prejemnike vključili tudi lokalne skupnosti, ki se nahajajo v situacijah materialnega pomanjkanja in ranljivosti.[[15]](http://sl.radiovaticana.va/news/2017/08/21/%C2%BBsprejeti%2C_za%C5%A1%C4%8Dititi%2C_pospe%C5%A1evati_ter_integrirati_migrante_in_begunce%C2%AB/1331925%22%20%5Cl%20%22_ftn15%22%20%5Co%20%22)

**Integrirati**
Zadnji glagol, integrirati, je povezan z nivojem priložnosti medkulturne obogatitve, ki jo ustvarja prisotnost migrantov in beguncev. Integracija ni »asimilacija, ki vodi migrante k potlačitvi ali zanikanju njihove kulturne identitete. Stiki z drugimi vodijo k odkrivanju lastne skrivnosti, k večji odprtosti, da bi tako prispevali k boljšemu medsebojnemu poznavanju. To je dolgotrajen proces, ki ima za cilj svojega prizadevanja oblikovanje take družbe in kulture, ki vse bolj postajata odsev raznovrstnih darov, ki jih je Bog dal človeku.«[[16]](http://sl.radiovaticana.va/news/2017/08/21/%C2%BBsprejeti%2C_za%C5%A1%C4%8Dititi%2C_pospe%C5%A1evati_ter_integrirati_migrante_in_begunce%C2%AB/1331925%22%20%5Cl%20%22_ftn16%22%20%5Co%20%22) Tovrstni proces je mogoče pospešiti preko nudenja državljanstva, ki ni povezano z ekonomskimi in jezikovnimi zahtevami ter z načini izrednih ureditev za migrante, da bi mogli v državi ostati dalj časa. Ponovno vztrajam pri tem, da je potrebno na vsak način spodbujati kulturo srečanja, pomnožiti priložnosti za medkulturne izmenjave, dokumentirati in širiti »dobre prakse« integracije ter razvijati programe, ki bodo pripravili lokalne skupnosti na integrativne procese. Rad bi izpostavil poseben primer tujcev, ki so primorani zapustiti državo imigracije zaradi humanitarnih kriz. Tem osebam je potrebno zagotoviti primerno pomoč za vrnitev v domovino ter programe delovne reintegracije v domovini.

V skladu s svojo pastoralno tradicijo je Cerkev pripravljena v prvi osebi zavzeti se za uresničitev vseh zgoraj omenjenih predlogov, vendar pa je za dosego želenih rezultatov nepogrešljiv prispevek politične skupnosti in civilne družbe, glede njima lastne odgovornosti.

Med vrhom Združenih narodov, ki je potekal v New Yorku 19. septembra 2016, so svetovni voditelji jasno izrazili pripravljenost, da si bodo prizadevali v dobro migrantov in beguncev, da bodo reševali njihova življenja ter varovali njihove pravice, in sicer tako, da bodo tovrstno odgovornost razširili na svetovno raven. V ta namen so se države obvezale, da bodo do konca leta 2018 sestavile in sprejele dva globalna dogovora (Global Compacts), enega za begunce, drugega za migrante.

Dragi bratje in sestre, v luči teh procesov, ki so se že pričeli, predstavljajo prihodnji meseci posebno priložnost za to, da bi predstavili in podprli konkretna dejanja, ki sem jih hotel izraziti s štirimi glagoli. Vabim vas, torej, da izkoristite vsako priložnost, da bi podelili to sporočilo z vsemi političnimi in družbenimi akterji, ki so vključeni ali želijo sodelovati pri procesu, ki bo vodil do sprejetja dveh globalnih dogovorov.

Danes, 15. avgusta, obhajamo slovesnost vnebovzetja Presvete Marije. Božja Mati je osebno izkusila trdoto izgnanstva (prim. Mt 2,13-15), z ljubeznijo spremljala pot Sina na Kalvarijo in skupaj z njim večno deli slavo. Njeni materinski priprošnji izročamo upanja vseh migrantov in beguncev sveta ter hrepenenja skupnosti, ki jih sprejemajo, da bi se, v skladu z največjo Božjo zapovedjo, vsi naučili ljubiti drugega, tujca, kakor same sebe.

Iz Vatikana, 15. avgusta 2017, na slovesni praznik vnebovzetja Blažene Device Marije.